

Anskaffelsesstrategi

2021-2025

Godkjent av høgskoledirektøren 12.03.21

Innhold

[1 INNLEDNING 3](#_Toc66686170)

[2 VISJON 3](#_Toc66686171)

[3 ANSKAFFELSESSTRATEGI 3](#_Toc66686172)

[4 HOVEDMÅL 3](#_Toc66686173)

[5 DELMÅL 3](#_Toc66686174)

[5.1 Ledelsesforankring 3](#_Toc66686175)

[5.1.1 Strategiske føringer 4](#_Toc66686176)

[5.2 Anskaffelsesregelverket 4](#_Toc66686177)

[5.2.1 Strategiske føringer 4](#_Toc66686178)

[5.3 Samfunnsansvar 4](#_Toc66686179)

[5.3.1 Strategiske føringer 4](#_Toc66686180)

[5.4 Stordriftsfordeler 5](#_Toc66686181)

[5.4.1 Strategiske føringer 5](#_Toc66686182)

[5.5 Kontraktsstrategi 5](#_Toc66686183)

[5.5.1 Strategiske føringer 5](#_Toc66686184)

[5.6 Universell utforming 5](#_Toc66686185)

[5.6.1 Strategiske føringer 5](#_Toc66686186)

[5.7 Etikk 5](#_Toc66686187)

[5.7.1 Strategiske føringer 5](#_Toc66686188)

[5.8 Korrupsjon og mislighold 6](#_Toc66686189)

[5.8.1 Strategiske føringer 6](#_Toc66686190)

[5.9 Lærlingeordningen 6](#_Toc66686191)

[5.9.1 Strategiske føringer 6](#_Toc66686192)

[5.10 Underleverandører 6](#_Toc66686193)

[5.10.1 Strategiske føringer 6](#_Toc66686194)

[5.11 Lønns- og arbeidsvilkår 6](#_Toc66686195)

[5.11.1 Strategiske føringer 6](#_Toc66686196)

[5.12 E-handel 7](#_Toc66686197)

[5.12.1 Strategiske føringer 7](#_Toc66686198)

[6 RAPPORTERING 7](#_Toc66686199)

# 1 INNLEDNING

Høgskolen i Østfold handler årlig for et betydelig beløp. Historiske anskaffelser seneste år, alle tall (kr) er eksklusive merverdiavgift, avrundet til nærmeste 1000:

|  |  |  |  |
| --- | --- | --- | --- |
| År | 2017 | 2018 | 2019 |
| Drift | 188.850.000 | 202.640.000 | 214.288.000 |
| Investeringer | 17.440.000 | 31.357.000 | 25.758.000 |
| Sum | 206.290.000 | 233.997.000 | 240.046.000 |

Kilde: Tall hentet fra regnskap

# 2 VISJON

Høgskolen i Østfold skal være en attraktiv kunde og samarbeidspartner som tar samfunnsansvar for å oppnå de beste betingelser i markedet.

# 3 ANSKAFFELSESSTRATEGI

Anskaffelsesstrategien er en viktig driver for å oppnå høgskolens hovedmål. Strategidokumentet skal sette fokus på ønsket utvikling, mål og prioriterte satsningsområder innenfor anskaffelsesområdet. Hovedmål og delmål fremkommer av Anskaffelsesreglementet. Flere av delmålene er utledet av lovbestemte plikter.

# 4 HOVEDMÅL

«Hovedmålet ved Høgskolen i Østfolds anskaffelser er å sikre høy kvalitet og mest mulig tjenesteyting av hver offentlig forvaltet krone.»

Anskaffelsene skal være preget av konkurranse, legalitet, tillit, likebehandling, innovasjon, forutberegnelighet, etterprøvbarhet, forretningsmessighet og forholdsmessighet i henhold til LOA §4.

# 5 DELMÅL

## 5.1 Ledelsesforankring

«Ledelsen ved Høgskolen i Østfold skal være en aktiv pådriver og tilrettelegge for å sikre at anskaffelser i hele organisasjonen gjennomføres forsvarlig.»

### 5.1.1 Strategiske føringer

Vi etterlever dette delmålet, når vi:

* Bruker anskaffelsesregelverket til å realisere strategiske mål og ambisjoner
* Skaper gode holdninger, og aktivt etterlever anskaffelsesreglement og

-regelverket

* Sørger for å prioritere relevante anskaffelsesbehov i linjen gjennom ordinær årlig plan- og budsjettprosess
* Implementerer og vedlikeholder anskaffelsesstrategien fortløpende
* Gjennomfører opplæringsprogram i anskaffelsesregelverk og rutiner
* Gjennomfører halvårlige statusoppdateringer

## 5.2 Anskaffelsesregelverket

«Alle anskaffelser skal gjennomføres i henhold til Lov om offentlige anskaffelser, Forskrift om offentlige anskaffelser, og i henhold til høgskolens anskaffelsesreglement.»

### 5.2.1 Strategiske føringer

Vi etterlever dette delmålet, når vi:

* Minimaliserer risikoen ved gjennomføring av anskaffelser
* Har ledere med god fokus på etterlevelse av anskaffelsesreglement og -regelverk, og som tar kontakt med Innkjøpsansvarlig før oppstart av relevante anskaffelser
* Utnytter de positive markedsmulighetene i anskaffelsesregelverket for å dekke fremtidige behov, helst gjennom innovative løsninger

## 5.3 Samfunnsansvar

«Høgskolen i Østfold skal være en samfunnsaktør som gjennom sine anskaffelser aktivt legger til rette for å sikre forsvarlig miljø- og bærekraftig utvikling, etisk handel og for å forhindre sosial dumping, tilrettelegging og tilpasning av innkjøpene.»

### 5.3.1 Strategiske føringer

Vi etterlever dette delmålet, når vi:

* Reduserer skadelig miljøpåvirkning og fremmer klimavennlige løsninger i våre anskaffelser gjennom å stille miljøkrav der dette er relevant for anskaffelsen.
* Velger klimavennlige løsninger fremfor foreldet teknologi og tar hensyn til livssykluskostnader ved valg av løsninger
* Har etablert egnede rutiner for å fremme respekt for grunnleggende menneskerettigheter der det er en risiko for brudd på slike rettigheter
* Ivaretar lov, forskrift, normer, og vedtak for miljø og etisk handel-, og stiller minstekrav om lønns- og arbeidsvilkår i kontrakter som inngås

## 5.4 Stordriftsfordeler

«Høgskolen i Østfolds anskaffelser skal i størst mulig grad ses under ett, eller i samarbeid med andre institusjoner, slik at en oppnår optimale anskaffelsesbetingelser som følge av stort volum.»

### 5.4.1 Strategiske føringer

Vi etterlever dette delmålet, når vi:

* Er med på fellesavtaler i regi av Statens Innkjøpssenter og av UNIT o.l.
* Samarbeider med andre institusjoner
* Har avtaler med fokus på høgskolens samlede behov på tvers av lokalisering og enheter
* Unngår beslektede og parallelle avtaler
* Gjennomfører årlig møte mellom enhetsledere og Innkjøpsansvarlig for å avklare og kartlegge behov for nye rammeavtaler.

## 5.5 Kontraktsstrategi

«Høgskolen i Østfold skal arbeide aktivt for å få flere rammeavtaler og færre leverandører. Høgskolen skal forvalte sin kontraktsportefølje aktivt.»

### 5.5.1 Strategiske føringer

Vi etterlever dette delmålet, når vi:

* Minimaliserer risikoen ved kontraktsoppfølging
* Videreutvikler rutiner for løpende avklaring av fremtidige behov i enhetene
* Får på plass og vedlikeholder kontraktsarkiv og elektronisk avtaleadministrasjon

## 5.6 Universell utforming

«Anskaffelser skal sørge for universelt utformede løsninger og tjenester.»

### 5.6.1 Strategiske føringer

Vi etterlever dette delmålet, når vi:

* Følger nasjonalt regelverk og retningslinjer for universell utforming
* Sørger for at alle anskaffelser som kan berøre personer med nedsatt funksjonsevne blir behandlet i relevante organ
* Følger høgskolens retningslinjer og vedtak

## 5.7 Etikk

«Høgskolen i Østfolds ansatte følger våre «Etiske retningslinjer» innenfor anskaffelsesområdet»

### 5.7.1 Strategiske føringer

Vi etterlever dette delmålet, når vi:

* Følger høgskolens etiske retningslinjer og målbærer gode etiske holdninger
* Har gode rutiner for internkontroll som bidrar til å sikre at ansatte som treffer beslutninger, er habile
* Har jevnlig fokus på høgskolens etiske retningslinjer

## 5.8 Korrupsjon og mislighold

«Høgskolen i Østfold skal minimalisere risikoen for korrupsjon og mislighold ved sine anskaffelser.»

### 5.8.1 Strategiske føringer

Vi etterlever dette delmålet, når vi:

* Har gode rutiner for håndtering av habilitet, og etablerer gode rutiner for å forebygge-, avdekke-, og forhindre korrupsjon

## 5.9 Lærlingeordningen

«Høgskolen i Østfold skal som en del av samfunnsoppdraget stille krav til at våre leverandører deltar i lærlingeordningen for bestemte fag så langt dette er mulig. Så langt det er mulig, skal det stilles krav til bruk av lærlinger i den enkelte kontrakt.»

### 5.9.1 Strategiske føringer

Vi etterlever dette delmålet, når vi:

* Legger til rette for at kontraktene kan gjennomføres ved bruk av lærlinger
* Krever at leverandører er tilknyttet en lærlingordning i bestemte bransjer

## 5.10 Underleverandører

«Høgskolen i Østfold skal som en del av samfunnsoppdraget søke å inngå kontrakter med leverandører som ikke benytter underleverandører med mer enn to ledd i direkte vertikal kjede under seg. Bruk av flere leverandørledd skal være saklig begrunnet.»

### 5.10.1 Strategiske føringer

Vi etterlever dette delmålet, når vi:

* Har åpne, klare og tydelige avtaler som sikrer kontroll med hele leverandørkjeden
* Har gode rutiner for kontroll av leveranse og gjennomføring av kontrakten

## 5.11 Lønns- og arbeidsvilkår

«Høgskolen i Østfold skal stille krav til forsvarlige lønns- og arbeidsvilkår hos våre leverandører.»

### 5.11.1 Strategiske føringer

Vi etterlever dette delmålet, når vi:

* Følger lov, avtale, og hovedavtalens retningslinjer for lønns- og arbeidsvilkår ved kontraktsinngåelsene
* Har rutinemessig oppfølging av lønns- og arbeidsvilkår ved kontraktsoppfølgingen der dette er relevant

## 5.12 E-handel

«Høgskolen i Østfold vil arbeide aktivt for å bruke og videreutvikle bruken av systemer som kan være med på å forenkle ressursbruken ved anskaffelsene. Det forutsettes at teknologien gir klar kost/nytte effekt.»

### 5.12.1 Strategiske føringer

Vi etterlever dette delmålet, når vi:

* Bruker tidsriktige og effektive verktøy for konkurranse, avtaleadministrasjon og bestilling
* Benytter fulldigitaliserte verktøy som følger lovbestemte krav
* Videreutvikler bruken av e-handel

# 6 RAPPORTERING

Innkjøpsansvarlig gjennomfører årlige statusorienteringer til ledergruppen på anskaffelsesområdet. Innkjøpsansvarlig tar initiativ til oppmelding av saken. Vurdering og fastsettelse av status gjøres i ledergruppen